Mooiste onderwaterfoto’s by hul troue | Maroela Media
Mooiste onderwaterfoto’s by hul troue
Foto Kimber Greenwood/Water Bear Photography
Foto’s van jou troue is een manier om dié spesiale dag te onthou – en as dit boonop ŉ besonderse fotosessie is, dan is dit iets wat jy nooit sal vergeet nie.
Die paartjie, Taylor Burtch en Brandon Rosin, het hul liefde vir mekaar en water gekombineer om verstommende foto’s te verseker.
Fotograaf Kimber Greenwood het die spesiale oomblik verfilm toe die pasgetroudes, nog steeds in hul trouklere, mekaar onder water gesoen het by Kelly Springs in Apopka, Florida.
Greenwood meen die foto, van die soen is een van haar gunstelinge. “Die stroom was só sterk dat my assistent my moes vashou. Kyk net haar rok!” skryf sy. Sy voeg by: “Ek is dol oor portretwerk onder water en hierdie sessie was ŉ droom wat bewaarheid is.”
Foto: Kimber Greenwood/Water Bear Photography
Die foto het vinnig opslae gemaak en Greenwood het ŉ eerbare vermelding ontvang in die Onderwaterkunskategorie by die Ocean Art Underwater-fotokompetisie. Sy het tydens die 2019 RISE International Photography Awards ook weggestap met die toekennings vir beste swangerskapfotografie, beste kinderfotografie en beste portretfotografie.
Sy bied nou ook swangerskapfotosessies onder water. Sy noem dit “Drench the dress”-fotosessies:
Een van die swangerskapfotosessies onder water (Foto: Kimber Greenwood/Water Bear Photography)
Hier is nog foto’s van Taylor en Brandon se troue:
Volg Kimber Greenwood op Facebook of Instagram by @Waterbearphotography
Orangoetang bied ŉ helpende hand
Krokodil loop al drie jaar met band om nek
Sjoe!! Dis regtig besonders.
Sjoe! Dis nou regtig besonders en uniek.
Wow!!! Dis ongelooflik mooi…..
Verskriklik Mooi, die kleur van die water maak dit ekstra mooi!